На основу члана 54. став 3. Закона о високом образовању и члана 12. Закона о националним саветима националних мањина (“*Службени гласник РС*", бр. 72/2009, 20/2014 - одлука УС, 55/2014 и 47/2018), а у складу са чланом 8 Статута Националног савета словачке националне мањине Број: 01-117/2018-01 од 28.12.2018. и чланом 2 Пословника о раду Извршног одбора Националног савета националне мањине, Извршни одбор Националног савета словачке националне, на 54. Електронској седници одржаној од 19.11.2024 до 21.11.2024. године, донео је следећу

**ОДЛУКУ О ДАВАЊУ МИШЉЕЊА**

**на нацрт покрајинске скупштинске одлуке о оснивању академије васпитачких струковних студија у Новом Саду**

**I**

Даје се **позитивно мишљење** на нацрт покрајинске скупштинске одлуке о оснивању академије васпитачких струковних студија у Новом Саду

**II**

Одлуку доставити председнику Савета ради одобравања на првој наредној седници Националног савета словачке националне мањине.

***Образложење***

У складу са чланом 54. став 3. Закона о високом образовању и чланом 12. Закона о националним саветима националних мањина, Покрајински секретаријат за високо образовање и научноистраживачку делатност је доставио Националном савету словачке националне мањине Захтев за давање мишљења на нацрт покрајинске скупштинске одлуке о оснивању академије васпитачких струковних студија у Новом Саду број: 003147979202409418004000000001 од дана 07.11.2024. године, који је у националном савету запримљен дана 19.11.2024. године.

Извршни одбор разматрао је на 54. елетронској седници, одржаној од дана 19.11.2024 до 21.11.2024. године достављени захтев.

Након разматрања достављене документације и дискусије, узимајући у обзир изнете разлоге и ставове, присутни су приступили гласању.

За давање позитивног мишљења гласало је 7 чланова Извршног одбора од укупног броја присутних. Против гласало је 0 чланова. Уздржаних чланова није било.

У складу са горе наведеним, а на основу одредаба члана 12. Закона о националним саветима националних мањина, донета је одлука из диспозитива.

.

Број: 01-204 / 2024-04

Датум: 21.11.2024

Место: Нови Сад

ПРЕДСЕДНИК ИЗВРШНОГ ОДБОРА

Елена турански с.р.

ПРЕДСЕДНИЦА НССНМ

Душанка Петрак